קלייד דרקסלר

קלייד אוסטין דרקסלר (באנגלית: Clyde Austin Drexler; נולד ב-22 ביוני 1962) הוא כדורסלן עבר אמריקאי ששיחק במהלך הקריירה בפורטלנד טרייל בלייזרס וביוסטון רוקטס. מגדולי הקלעים בתולדות המשחק.

דרקסלר נבחר עשר פעמים במהלך הקריירה להשתתף במשחק האולסטאר, הוא נבחר לחמישיית העונה הראשונה, פעמיים לחמישייה השנייה ופעמיים לחמישייה השלישית. בשנת 1996 נבחר דרקסלר כאחד מבין 50 השחקנים הגדולים בתולדות ה-NBA ובשנת 2004 נבחר להיכל התהילה של הכדורסל.

כינויו של דרקסלר, Clyde The Glide (קלייד הדואה), ניתן לו בזכות יכולת הניתור שלו. במהלך הקריירה שלו, פיתח סגנון הטבעה ייחודי שבו נהג לקפל את רגליו לאחור ולהטביע ביד אחת.

ביוגרפיה
דרקסלר נולד בניו אורלינס שבלואיזיאנה. לאחר סיום לימודיו בתיכון, החל את דרקסלר לשחק במדי קבוצת הכדורסל של אוניברסיטת יוסטון. כבר בתור "" החל דרקסלר להראות את יכולת הקליעה שלו, כשהעמיד
 של 11.9 נקודות למשחק, עליהם הוסיף גם 10.5 . יכולת הקליעה שלו הלכה והשתפרה עם השנים ובשנתו השנייה והשלישית העמיד ממוצעי קליעה של 15.2 ו-15.9 נקודות למשחק בהתאמה.

קריירת ה-NBA
דרקסלר העמיד עצמו לבחירה לקראת הדראפט של 1983 ונבחר בבחירה ה-14 על ידי פורטלנד טרייל בלייזרס. בעונת הרוקי שלו רשם דרקסלר ממוצע של 7.7 נקודות למשחק, כשהוא משותף ב-17.2 דקות. מעונה לעונה החל דרקסלר לקבל דקות משחק רבות יותר, והוא השיב למאמניו בשיפור שורת הסטטיסטיקה האישית. בעונת  כמעט והיה דרקסלר לשחקן השלישי בהיסטוריה שרושם קוואדרופל-דאבל במשחק ליגה, כשבמשחק נגד מילווקי באקס קלע 26 נקודות, מסר 11 אסיסטים, חטף 10 כדורים וקטף 9 ריבאונדים.

בעונת  העמיד דרקסלר את ממוצע השיא בקריירה שלו, כשקלע 27.2 נקודות למשחק. פורטלנד סיימה את העונה במאזן של 39 ניצחונות מול 43 הפסדים, והעפילה למשחקי הפלייאוף מהמקום השמיני במערב. למרות יכולתו הטובה של דרקסלר במשחקי הפלייאוף, עם 27.7 נקודות למשחק, הודחה פורטלנד כבר בסיבוב הראשון מול לוס אנג'לס לייקרס ב של שלושה משחקים.

בעונה הבאה, עונת , הוביל דרקסלר את קבוצתו למאזן של 59 ניצחונות מול 23 הפסדים בלבד ולמשחקי הפלייאוף, תוך שהוא מעמיד ממוצעים של 23.3. נקודות, 5.9 אסיסטים ו-6.9 ריבאונדים למשחק. בפלייאוף עקפה פורטלנד את דאלאס מאבריקס בסוויפ בסיבוב הראשון, את סן אנטוניו ספרס בשבעה משחקים בסיבוב השני ואת פיניקס סאנס בשישה בגמר המערב. בגמר הליגה פגשה פורטלנד את דטרויט פיסטונס. דרקסלר שהיה הקלע המצטיין של קבוצתו בסדרה עם 26.4 נקודות למשחק, לא הצליח למנוע מקבוצתו הפסד בחמישה משחקים.

בעונת  המשיכה הקבוצה את יכולתה הטובה, וסיימה את העונה הסדירה עם המאזן הטוב ביותר בליגה כשרשמה 63 ניצחונות מול 19 הפסדים בלבד, אך לא הצליחה להעפיל שנית לסדרת הגמר, לאחר שהפסידה במשחקי הפלייאוף בגמר המערב ללייקרס בשישה משחקים. דרקסלר המשיך לשמור על יכולת הקליעה היציבה שלו כשהעמיד ממוצעים של 21.5 נקודות בעונה הסדירה ו-21.7 בפלייאוף. בעונה הבאה הוביל דרקסלר את הקבוצה שנית עד לסדרת הגמר של הליגה, בה הפסידה הקבוצה לשיקגו בולס של מייקל ג'ורדן בשישה משחקים, כשדרקסלר ממשיך להוביל את קלעי קבוצתו עם 24.8 נקודות למשחק. בסיום העונה המוצלחת, כמעט ונבחר דרקסלר לתואר השחקן המצטיין של העונה כשהוא מסיים את ההצבעה שני רק לג'ורדן שקטף את התואר.

בסיום עונת  נבחר דרקסלר להשתתף באולימפיאדת ברצלונה. החוק שמנע משחקנים מקצוענים מלהשתתף במשחקים בוטל שלוש שנים קודם כן, דבר שאיפשר לארצות הברית להרכיב נבחרת שכללה את הטובים שבשחקני ה-NBA. הנבחרת זכתה לראשונה לכינוי "הדרים טים" (נבחרת החלומות, Dream Team) וזכתה בנקל בטורניר. דקסלר זכה, יחד עמה, במדליית הזהב כשהוא מעמיד ממוצעים של 10.5 נקודות, 2.5 חטיפות ו-3.8 אסיסטים למשחק.

בשתי העונות הבאות המשיך דרקסלר את יכולתו הטובה, אך לא הצליח להוביל את קבוצתו להישגים משמעותיים כאשר הודח עם קבוצתו בסיבוב הראשון של הפלייאוף בכל אחת מהעונות. בפברואר 1995 החליטה הנהלת פורטלנד לכבד את בקשתו של דרקסלר, והעבירה אותו ב אל האלופה יוסטון רוקטס בתמורה לפאוור פורוורד אוטיס ת'ורפ שעבר לטרייל בלייזרס. ביוסטון חבר דרקסלר לחברו לקבוצה מימי האוניברסיטה, האקים אולאג'ואן וב-35 המשחקים שנותרו עד לסיום העונה העמיד ממוצעים של 21.4 נקודות, 7.0 ריבאונדים ו-4.4 אסיסטים ועזר לקבוצתו להעפיל אל משחקי הפלייאוף מהמקום השישי במערב.

במשחקי הפלייאוף פגשה יוסטון בסיבוב הראשון את יוטה ג'אז אשר סיימה את העונה הסדירה במקום השלישי במערב, וניצחה אותה בחמישה משחקים. בסיבוב השני עקפו הרוקטס את פיניקס סאנס בשבעה משחקים, ובגמר המערב הדיחו את סן אנטוניו ספרס בשישה. בגמר ה-NBA פגשה יוסטון את אורלנדו מג'יק של שאקיל אוניל ופני הארדוויי דרקסלר העמיד בסדרה ממוצעים של 21.5 נקודות, 9.5 ריבאונדים ו-6.8 אסיסטים למשחק, עזר לקבוצתו לנצח את הסדרה בסוויפ של 0–4, אך את תואר השחקן המצטיין של הסדרה קטף אולאג'ואן בפעם השנייה ברציפות.

דרקסלר המשיך ושיחק ביוסטון במשך שלוש עונות נוספות, הוא המשיך להעמיד ממוצעי קליעה גבוהים, ונבחר עוד פעמיים להשתתף במשחק האולסטאר. בעונת  הוא עוד הצליח לעזור לקבוצתו להעפיל עד לגמר המערב אך יוסטון הודחה בשישה משחקים מול יוטה ג'אז. בסיום עונת  הודיע דרקסלר על פרישתו ממשחק פעיל.

ב - 20/12/22, במשחק בין הקבוצות אוקלהומה סיטי לפורטלנד טריילבלייזרס, דמיאן לילארד, כוכב הטרייל בלייזרס קלע 28 נק’ וחלף על פני קלייד דרקסלר בדרך לקלעי הגדול בתולדות פורטלנד. דרקסלר, חבר בהיכל התהילה, קלע 18,040 נקודות עבור הטרייל בלייזרס בין השנים 1983 עד 1995, כשלילארד הגיע ל-18,048.

 עיסוקים אחרים 
בשנת 2007 דרקסלר היה המודח הרביעי בעונה הרביעית של תוכנית המציאות האמריקאית, רוקדים עם כוכבים.

סטטיסטיקת קריירה
בעונה הסדירה
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  פורטלנד 82  3  17.2  .451  .250  .728  2.9  1.9  1.3  0.4  7.7  פורטלנד 80  43  31.9  .494  .216  .759  6.0  5.5  2.2  0.8  17.2  פורטלנד 75  58  34.3  .475  .200  .769  5.6  8.0  2.6  0.6  18.5  פורטלנד 82  82  38.0  .502  .234  .760  6.3  6.9  2.5  0.9  21.7  פורטלנד 81  80  37.8  .506  .212  .811  6.6  5.8  2.5  0.6  27.0  פורטלנד 78  78  39.3  .496  .260  .799  7.9  5.8  2.7  0.7  27.2  פורטלנד 73  73  36.8  .494  .283  .774  6.9  5.9  2.0  0.7  23.3  פורטלנד 82  82  34.8  .482  .319  .794  6.7  6.0  1.8  0.7  21.5  פורטלנד 76  76  36.2  .470  .337  .794  6.6  6.7  1.8  0.9  25.0  פורטלנד 49  49  34.1  .429  .233  .839  6.3  5.7  1.9  0.8  19.9  פורטלנד 68  68  34.3  .428  .324  .777  6.5  4.9  1.4  0.5  19.2  פורטלנד 41  41  34.8  .428  .363  .835  5.7  5.1  1.8  0.5  22.0  יוסטון 35  34  37.1  .506  .357  .809  7.0  4.4  1.8  0.7  21.4  יוסטון 52  51  38.4  .433  .332  .784  7.2  5.8  2.0  0.5  19.3  יוסטון 62  62  36.6  .442  .355  .750  6.0  5.7  1.9  0.6  18.0  יוסטון 70  70  35.3  .427  .317  .801  4.9  5.5  1.8  0.6  18.4 קריירה 1050  950  34.6  .472  .318  .788  6.1  5.6  2.0  0.6  20.6

בפלייאוף
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  פורטלנד 5  0  17.0  .429  .000  .857  3.4  1.6  1.0  0.2  7.2  פורטלנד 9  9  37.7  .410  .286  .844  6.1  9.2  2.6  1.0  16.7  פורטלנד 4  4  36.3  .456  .400  .783  6.3  6.5  1.5  0.8  18.0  פורטלנד 4  4  38.3  .456  .250  .793  7.5  3.8  1.8  0.8  24.0  פורטלנד 4  4  42.5  .386  .500  .724  7.0  5.3  3.0  0.5  22.0  פורטלנד 3  3  42.7  .493  .000  .765  6.7  8.3  2.0  0.7  27.7  פורטלנד 21  21  40.6  .441  .220  .774  7.2  7.1  2.5  0.9  21.4  פורטלנד 16  16  39.6  .476  .268  .776  8.1  8.1  2.1  1.0  21.7  פורטלנד 21  21  40.3  .466  .235  .807  7.4  7.0  1.5  1.0  26.3  פורטלנד 3  3  38.7  .419  .417  .800  6.3  4.7  1.7  1.0  19.0  פורטלנד 4  4  39.3  .425  .231  .826  10.3  5.5  2.0  0.5  21.0  יוסטון 8  8  36.5  .415  .265  .765  7.8  5.0  2.6  0.5  16.6  יוסטון 16  16  38.9  .436  .373  .778  5.6  4.8  1.6  0.4  18.1  יוסטון 5  5  36.4  .309  .192  .757  5.4  4.6  1.6  0.6  15.0 קריירה 82  70  48.0  0.447  0.000  0.646  6.9  6.1  0.7  1.9 20.4

תארים והישגים
קבוצתיים
אליפות ה-NBA:  1994/1995 
מדליית זהב אולימפית עם נבחרת ארצות הברית: 1992

אישיים
 חמישיית העונה במכללות: 1982/1983
 בחירה לחמישיית העונה ב-NBA:
 החמישייה הראשונה: 1991/1992
 החמישייה השנייה: 1987/1988, 1990/1991
 החמישייה השלישית: 1989/1990, 1994/1995
 10 הופעות במשחק האולסטאר של ה-NBA: 1986, 1988–1994, 1996, 1997
 בשנת 1996 נבחר לאחד מבין 50 השחקנים הגדולים בתולדות ה-NBA
 בשנת 2004 נבחר להיכל התהילה של הכדורסל
 בשנת 2001 נבחר להיכל התהילה של ספורטאי מדינת אורגון

קישורים חיצוניים

 הביוגרפיה של דרקסלר כשחקן מקצועני באתר ה-NBA 
 קלייד דרקסלר באתר של היכל התהילה של הכדורסל
 מאמר על דרקסלר ב"פרויקט אגדות" של מנחם לס באתר "הופס"
 הסטטיסטיקה של דרקסלר מליגות המכללות ומה-NBA באתר "בסקטבול-רפרנס"

הערות שוליים

קטגוריה:אמריקאים ילידי לואיזיאנה
קטגוריה:ניו אורלינס: אישים
קטגוריה:ערכים שבהם תבנית בריטניקה אינה מתאימה
קטגוריה:כדורסלני אוניברסיטת יוסטון
קטגוריה:כדורסלני פורטלנד טרייל בלייזרס
קטגוריה:כדורסלני יוסטון רוקטס
קטגוריה:משתתפי משחק האולסטאר של ה-NBA
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים ב-NBA שגופייתם הופרשה
קטגוריה:היכל התהילה של הכדורסל: כדורסלנים
קטגוריה:אלופים אולימפיים אמריקאים: כדורסל
קטגוריה:בחירות דראפט של פורטלנד טרייל בלייזרס
קטגוריה:ניו אורלינס: כדורסלנים
קטגוריה:כדורסלני נבחרת ארצות הברית
קטגוריה:חברי היכל התהילה של כדורסל המכללות
קטגוריה:מתחרי רוקדים עם כוכבים (ארצות הברית)
קטגוריה:אמריקאים שנולדו ב-1962